Αντώνης Αλεξιανός

Ο Αντώνης Αλεξιανός (ρωσικά: Антон Павлович Алексиано, 1750 — 1810) – ήταν Ρώσος Αντιναύαρχος

Βιογραφία
Ό Έλληνας Αντώνης Αλεξιανός, αδερφός του Παναγιώτη Αλεξιανού ξεκίνησε την υπηρεσία του στο Ρωσικό Ναυτικό το 1770 ως εθελοντής του ρωσικού στόλου στην εκστρατεία του Αρχιπελάγους κατά τον πρώτο ρωσοτουρκικό πόλεμο (1768-1774), υπό την αρχηγία του Αντιναυάρχου Σπιριντόνοβ και συμμετείχε στις ναυμαχίες του Ναυαρίνου και Τσεσμέ. Το 1773 με τον βαθμό του αρχικελευστή, ο Αλεξιανός ήταν στη μοίρα του πλοιάρχου Κόζουχοβ, και έλαβε μέρος στις περιπολίες στις ακτές της Συρίας, και συμμετείχε στην κατάληψη της Βηρυτού. Το 1774 με το πλοίο "Σαράτοβ" ανέλαβε περιπολίες στο Αρχιπέλαγος.

Μετά την επιστροφή του το 1775 με τη φρεγάτα "Ναταλί" από το Αρχιπέλαγος στην Κρονστάδη, ο Αλεξιανός την επόμενη χρονιά εντάχθηκε στην ομάδα των πλοίων που ταξίδευσε στο Αρχιπέλαγος με εμπορικό σκοπό και με τη φρεγάτα "Αγ. Παύλος" έκανε τον περίπλου από το Τάλιν στη Μεσσήνη. Με την ίδια φρεγάτα απέπλευσε από το Λιβόρνο στην Κωνσταντινούπολη. Σε αυτό το ταξίδι έμεινε για τρία συνεχόμενα έτη.

Το 1780 με το πλοίο «Δόξα στη Ρωσία» και πάλι στη Μεσόγειο, οπότε ναυάγησε κοντά στην Τουλόν.

Το 1782, ταξίδεψε στη Βόρεια Θάλασσα με τη μοίρα του Υποναυάρχου Α. Κρουζ.

Το 1786, ήδη αξιωματικός του επιτελείου, μεταφέρθηκε από το στόλο της Βαλτικής στον στόλο της Μαύρης Θάλασσας στη Χερσώνα, όπου συνέχισε να υπηρετεί. Το 1787 ανέλαβε διοικητής του μεταγωγικού "Πολότσκ".

Το 1788, κατά τον Ρωσοτουρκικό πόλεμο 1787-1792, με το βαθμό του πλοιάρχου Β΄ τάξεως ανέλαβε τη διοίκηση της φρεγάτας "Ταγκανρόγκ", που στη συνέχεια μετονομάστηκε σε «Τζέρομε», συμμετείχε στη ναυμαχία στο Φιδονήσι με τη μοίρα του Υποναυάρχου Βοηνόβιτς, και το 1790, με τη μοίρα του υποναυάρχου Ουσακόβ έλαβε μέρος στην επίθεση στη Σινώπη, στον βομβαρδισμό της Ανάπα και στις ναυμαχίες στον πορθμό του Κερτς και στην Τέντρα. Για την εκστρατεία αυτή έλαβε προαγωγή με τον βαθμό πλοιάρχου Α΄ τάξεως. Με τη μοίρα του αντιναυάρχου Ουσακόβ έλαβε μέρος στην απελευθέρωση των Ιόνιων Νήσων από τους Γάλλους (1798-1800). Ο Αλεξιανός ήταν διοικητής της φρεγάτας των 72-πυροβόλων τα "Φώτα" και πήρε ενεργό μέρος στην κατάληψη των νησιών Κύθηρα και Ζάκυνθος και στην πολιορκία της Κέρκυρας (1798-1799) | όπου στις 29 του Οκτωβρίου κατέλαβε γαλλικό πλοίο με 18 πυροβόλα. Σε αυτή την εκστρατεία, κέρδισε τον βαθμό του πλοιάρχου (1799), υποναυάρχου (1801), και στις 16 Αυγούστου 1805 γίνεται Αντιναύαρχος.
Πέθανε στις 21 Δεκεμβρίου 1810 στη θέση του Αντιναυάρχου του Στόλου της Μαύρης Θάλασσας.

Έλαβε τα παράσημα του Τάγματος του Αγίου Γεωργίου Γ΄ Τάξεως το 1788 για τη διεξαγωγή 18 εκστρατειών στη θάλασσα 18, και του Τάγματος του Αγίου Βλαδίμηρου Γ' Τάξεως.
Πηγές 
 Στρατιωτική Εγκυκλοπαίδεια / Εκδ. Β.Φ.Νοβίτσκι. - Αγία Πετρούπολη: Ε IV του Σίτιν, 1911-1915.. - Τ. 1.
(Военная энциклопедия Сытина|часть=1)
 Λουριέ Β.Μ.,Ναυτικό Βιογραφικό Λεξικό. XVIII αιώνα. Αγία Πετρούπολη., 2005
(Лурье В. М.'' Морской биографический словарь. XVIII век. СПб., 2005)
 Ρωσικό Βιογραφικό Λεξικό: σε 25 τόμους/ υπό την εποπτεία του Α.Πόλοβτσοβ, 1896-1918 (Источник/РБСПбк)

Κατηγορία:Ρώσοι στρατιωτικοί